Centralna banka Bosne i Hercegovine
Centralna banka Bosne i Hercegovine je glavna institucija za održavanje monetarne stabilnosti u Bosni i Hercegovini koja funkcioniše po principu valutnog odbora (eng. currency board). Kao centralna banka osnovana je 20. juna 1997. godine Zakonom o Centralnoj banci koga je usvojila Parlamentarna skupština Bosne i Hercegovine, a u skladu sa Općim okvirnim sporazumom za mir u BiH. Počela je sa radom 11. augusta 1997. godine. Guvernerka Centralne banke BiH je, od 3. januara 2024. dr. Jasmina Selimović.